Pa. nr. 08-51/2022

Komisioni për Mbrojtjen e Konkurrencës në bazë të nenit 28 dhe nenit 19 paragrafi (1) pika 2) të Ligjit për Mbrojtjen e Konkurrencës ("Gazeta Zyrtare e Republikës së Maqedonisë" nr. 145/10, 136/11, 41/2014, 41/2014, 53/16 dhe 83/18), si dhe duke vepruar sipas njoftimit për përqendrim të parashtruar nga Neo Games S.A., me seli të regjistruar në rr. Merl 2146 Luksemburg , , përmes Shoqërisë së Avokatëve Georgievski nga Shkupi, në seancën e mbajtur më 26.05.2022, merr këtë:

**AKTVENDIM**

Vërtetohet se përqendrimi me të cilin Neo Games S.A., me seli në rr. Merl 2146 Luksemburg, fiton kontroll të drejtpërdrejtë të pavarur mbi shoqërinë Aspajr Global Plc. (Aspire Global PLC.), me seli ne nivelin G, zyra 1/5086, Kvantum Haus rr. Abate Rigor TA' XBIEX Xbx1120 MALTA, me anë të blerjes së aksioneve, edhe pse është në kuadër të dispozitave të Ligjit për mbrojtjen e konkurrencës, nuk do të ketë për pasojë parandalimin, kufizimin ose çrregullimin e konsiderueshëm të konkurrencës efektive të tregut ose pjesës së tij thelbësore, sidomos si rezultat i formimit apo forcimit të pozitës dominuese të pjesëmarrësve dhe si i tillë **është në përputhje me dispozitat e Ligjit të mbrojtjes së konkurrencës në kuptim të nenit 19 paragrafi (1) pika 2) të Ligjit për mbrojtjen e konkurrencës.**

Parashtruesi i njoftimit për përqendrim obligohet që për njoftimin për përqendrim të paguaj taksë administrative në shumë prej 6.000,оо denarë. dhe për aktvendimin në shumën prej 30.000,оо denarë, sipas numrit tarifor 34 të Ligjit për taksa administrative ( Gazeta zyrtare e Republikës së Maqedonisë nr. 17/93, 20/96, 7/98, 13/01, 24/03, 19/04, 61/04 dhe 95/05, 7/06, 70/06, 92/07, 88/08, 130/08, 6/10, 145/10. 17/11) në llogarinë e Buxhetit të Republikës së Maqedonisë së Veriut nr. 100000000063095, llogarinë e pagesës 840…..03161, shifrën e të ardhurave dhe programin 72231300.

Padia për ngritjen e kontestit administrativ nuk e prolongon përmbarimin e aktvendimit.

**Arsyetim**

Në përputhje të nenit 15 të Ligjit për Mbrojtjen e Konkurrencës, më 04.05.2022, deri te Komisioni për Mbrojtjen e Konkurrencës (në tekstin e mëtejmë: Komisioni) u dorëzua një njoftim për përqendrim nga Neo Games S.A., me seli në rr. Merl 2146 Luksemburg, ku Neo Games S.A. Luksemburg fiton kontroll të drejtpërdrejtë të pavarur mbi shoqërinë Aspajr Global Plc. (Aspire Global PLC.), me seli ne nivelin G, zyra 1/5086, Kvantum Haus rr. Abate Rigor TA' XBIEX Xbx1120 MALTA, me anë të blerjes së aksioneve.

Komisioni filloi shqyrtimin e Njoftimit nga dita e pranimit të tij dhe në bazën e të dhënave të paraqitura në Njoftimin për përqendrim , shtojcat dhe anekset e tyre, konstatoi si në vijim:

**Aktivitetet themelore të biznesit të ndërmarrjeve të përfshira:**

Neo Games S.A. është një shoqëri tregtare publike. NeoGames S.A. është një ofrues global i zgjidhjeve për lojërat e fatit në internet ("lojërat e fatit në internet") për lotaritë kombëtare dhe të rregulluara nga shteti. Zgjidhja për shërbimin e plotë të NeoGames S.A. kombinon platformat dhe shërbimet e patentuar teknologjike me përvojën dhe ekspertizën e nevojshme për të menaxhuar operacionet e suksesshme të lojërave të fatit në internet.

Studio e lojërave të NeoGames S.A. përfshin një portofol të gjerë lojërash lotarie në internet që tërheqin vëmendjen dhe ofrojnë një përvojë tërheqëse për lojtarët dhe vlerë të konsiderueshme për klientët e lotarisë.

Si një partner i besueshëm i lotarive në mbarë botën, NeoGames S.A. punon me klientët e saj për të maksimizuar suksesin e tyre duke ofruar një zgjidhje gjithëpërfshirëse që u mundëson atyre të ofrojnë programe të këndshme dhe fitimprurëse për lojërat e fatit në internet për lojtarët e saj, për të gjeneruar më shumë të ardhura dhe për t'i drejtuar të ardhurat për qëllime të mira.

NeoGames S.A. nuk është aktive në Maqedoninë e Veriut.

Aspire Global Plc. është një ofrues kryesor B2B i zgjidhjeve eGaming, duke u ofruar kompanive gjithçka që u nevojitet për të pasur një markë të suksesshme iGaming, duke mbuluar kazinotë dhe sportet. Oferta B2B e Aspire Global Plc. përbëhet nga një platformë teknike, lojëra të patentuar të kazinosë , baste sportive të patentuar, grumbullues i lojërave dhe shërbimeve të menaxhuara. Aspire Global Plc. shpërndan gjithashtu lojëra të palëve të treta dhe lojëra pronësore për partnerë të jashtëm, përmes blerjes së grumbulluesit të lojërave dhe studios Pariplay në vitin 2019 dhe Btobet, një ofrues i basteve sportive, në vitin 2020.

Aspire Global Plc. është aktive me Maqedoninë e Veriut përmes shoqërisë në pronësi të plotë të B-TECHNOLOXHI SHPKNJP Shkup, me seli në rr. 11 tetor nr. 33A, Shkup ("Btobet"). Btobet zhvillon dhe furnizon softuer biznesi dhe nuk ka asnjë ofertë komerciale për përdoruesit përfundimtarë në Maqedoninë e Veriut gjatë vitit 2021.

Komisioni konstatoi se përqendrimi i parashtruar bie nën dispozitat e Ligjit për Mbrojtjen e Konkurrencës, sepse i plotëson kushtet e nenit 12 paragrafi (1) pika 2) dhe nenit 14 paragrafi (1) pika 1 dhe pika 2)) të Ligjit për Mbrojtje të Konkurrencës.

Komisioni, duke marrë parasysh kriteret e nenit 17 paragrafi (2), paragrafi (3) dhe paragrafi (4) të Ligjit për mbrojtjen e konkurrencës dhe pikën 6 (b) të *Udhëzimeve për përcaktimin e rasteve në të cilat gjatë vlerësimit të përqendrimeve, Komisioni për Mbrojtjen e Konkurrencës zakonisht përcakton se të njëjtat janë në përputhje me Ligjin për mbrojtjen e konkurrencës,* vlerëson se përqendrimi i parashtruar, edhe pse bie nën dispozitat e Ligjit, është në përputhje me të, sepse nuk do ketë në masë të konsiderueshme pengimin, kufizimin ose prishjen e konkurrencës efektive të tregut ose të pjesës qenësore të tij , veçanërisht si rezultat i krijimit ose forcimit të pozitës dominuese të pjesëmarrësve

Duke pasur parasysh këtë vlerësim të përqendrimit, Komisioni vendosi si në dispozitiv të këtij Aktvendimi, në përputhje me nenin 19 paragrafi (1) pika 2) të Ligjit për mbrojtjen e konkurrencës.

Sipas Nenit 53 paragrafi (2) të Ligjit për mbrojtjen e konkurrencës padia nuk e prolongon zbatimin e aktvendimit.

**Udhëzim për mjetin juridik**

Kundër këtij aktvendimi mund të parashtrohet padi për inicim të kontestit administrativ në Gjykatën Administrative të Republikës së Maqedonisë në afat prej 30 ditësh nga dita e dorëzimit të tij.

**KRYETAR**

**I KOMISIONIT PËR MBROJTJEN E KONKURRENCËS**

**Prof. Dr. Владимир Наумовски**